- Hindi News
- National
- सीमेंट फैक्ट्री, पत्थर व्यवसाय, पर्यटन उद्योग सहित चिकित्सा शिक्षा के लिए बजट से उम्मीदें
सीमेंट फैक्ट्री, पत्थर व्यवसाय, पर्यटन उद्योग सहित चिकित्सा-शिक्षा के लिए बजट से उम्मीदें
राज्यके बजट को लेकर जैसलमेर जिले को कई उम्मीद हैं। बजट से पहले जिले में बजट को लेकर कई कयास लगाए जा रहे हैं। भास्कर ने जिले की मुख्य समस्याओं को लेकर जानकारों से बातचीत कर इस बजट से जैसलमेर को कितनी उम्मीदें इसकी जानकारी हासिल की। यहां के पर्यटन, इंडस्ट्रीज, खनन, स्टोन, शिक्षा चिकित्सा क्षेत्र में राज्य सरकार से काफी उम्मीद हैं।
शिक्षा क्षेत्र में सुधार की उम्मीद
शिक्षाक्षेत्र में जैसलमेर जिला पिछड़ा हुआ है। यहां के ग्रामीण इलाकों में स्कूलों की स्थिति आज भी दयनीय है। वहीं करीब 40 प्रतिशत शिक्षकों के पद रिक्त चल रहे हैं। उच्च शिक्षा के लिए करीब 7 साल पहले यहां इंजीनियरिंग कॉलेज की घोषणा की गई थी लेकिन अब तक यहां इंजीनियरिंग कॉलेज नहीं खुल पाया है।
पत्थर व्यवसाय को जीवनदान की आस
जैसलमेरका सोना पीला पत्थर आखिरी सांसे गिन रहा है। यहां का यलो मार्बल लगभग खत्म हो चुका है और नए क्षेत्र नहीं तलाशे जा रहे हैं। अब तक स्थानीय स्तर पर लाइम स्टोन फ्लोरिंग की जो डिमांड थी उसमें भी प्रतिस्पर्धा के चलते मंदी गई है। इसके अलावा जैसलमेर पत्थर खनन क्षेत्र के लिए बजट में विशेष प्रावधान की जरूरत महसूस की जा रही है।
इन क्षेत्रों को भी ढेर सारी उम्मीदें हैं
{नहरी क्षेत्र के किसान लगातार पानी से वंचित रह रहे हैं। जैसलमेर के हक का पूरा पानी दिलाने की मांग लम्बे समय से चली रही है।
{ ग्रामीण क्षेत्रों की सड़कें बदहाल स्थिति में है जिसमें सुधार की आवश्यकता है।
{ जैसलमेर में रोडवेज को आधुनिक बनाए जाने लम्बी दूरी की रोडवेज बसों की जरूरत है।
{ जैसलमेर ग्रामीण इलाकों में अधिकांश लोगों की आजीविका पशुपालन है, ऐसे में पशुपालन को लेकर सरकार से कई उम्मीदें है।
{ भूमिहीनों को बारानी भूमि आवंटन का इंतजार है। मुख्यमंत्री ने विधानसभा चुनावों से पहले घोषणा की थी लेकिन अब तक पूरी नहीं हुई है।, { कृषि क्षेत्र में भी राहत मिलने की उम्मीद है।
चिकित्सा क्षेत्र में उम्मीद की हल्की किरण
जैसलमेरजिले की चिकित्सा व्यवस्थाएं लगभग पूरे प्रदेश में सबसे बदतर हालत में है। यहां जब जब चिकित्सकों को लगाया गया है तब तब जैसलमेर के हाथ खाली रहे हैं, कोई ज्वॉइन नहीं करता है तो कोई ज्वॉइन करने के बाद चला जाता है। यहां के जवाहिर अस्पताल में अधिकांश चिकित्सकों के पद रिक्त चल रहे हैं।
स्वर्णनगरी में आते है लाखों पर्यटन के लिए चाहिए विशेष पैकेज
यहांहर साल लाखों की तादाद में सैलानी आते हैं। बावजूद इसके राज्य सरकारें जैसलमेर को पर्यटन नगरी के रूप में विकसित करने के प्रयास में कभी नजर नहीं आई। यहां पर्यटन के नए क्षेत्र तलाशने की जरूरत है, लपकों पर लगाम लगाने के लिए पुलिस को विशेषाधिकार या फिर अलग से टास्क फोर्स गठित करने की जरूरत है, स्वर्णनगरी को पर्यटन की दृष्टि से साफ सुथरा बनाने सुंदर बनाने के लिए अलग से बजट देने की भी जरूरत है।
सीमेंट फैक्ट्री की राह खुल सकती है
जिलेमें सोनू से लेकर सम तक के बीच करीब 34 सीमेंट ब्लॉक आरक्षित है। पिछले 10 वर्षों से जैसलमेर में सीमेंट फैक्ट्री की स्थापना के प्रयास चल रहे हैं लेकिन अब तक यह प्रयास सफल नहीं हो पाए हैं। सीमेंट फैक्ट्री के लिए पूर्व में हुए 285 आवेदन रद्द कर दिए गए थे और अब नए सिरे नीलामी होनी है। संभावना जताई जा रही है कि इस बजट में जैसलमेर में सीमेंट फैक्ट्री स्थापना को लेकर कवायद हो सकती है।
tgl_Latn sot_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva